  Майя Бывальцева «Платон» сӧзнэт чотын Удмуртиын 37 иськемлэсь трос автомобиль сюресъёсты но 5 выжъёсты тупатъязы. Ӵектосэз радъясьёс вотэсын бадӟым машинаослэсь сюресъёс вылтӥ ветлэмзы понна дун басьтонъя кун сӧзнэт чотын тупатъям сюресъёсын онлайн-карта . Сӧзнэтлэн сайтаз возьматэмын, люкам коньдонлэн кыӵе люкетэз котькуд улосвылэ вуиз, кӧня иськем сюресъёс но выжъёс тупатъямын. 37 иськемлэсь трос сюресъёсты тупатъян понна 2016-тӥ арын Удмуртие 200 миллион манет келязы. Чупчи вамен ньыль выжъёсты выльдыны 619,5 миллион манет вуиз, Кильмезь шур вамен выжлы — 45 миллион манет. Картаын возьматэм лыдпусъёсъя, «Платон» пыр элькунысь сюрес фондъёсы 864,5 миллион манет вуиз. Сайтлэн электрон счётчиказ возьматэмын, кӧня коньдон вуэмын. Сӧзнэт ужаны кутскем дырысен 30 миллиард манет пала люкамын. Тодэ вайытом, сӧзнэт 2015-тӥ арын ужаны кутскиз. Нырысь ик коньдонэз люкизы тужгес урод сюресъёсты тупатъян понна. 2017-тӥ арын шуръёс вамен выжъёсты выльдыны чакламын, соос пӧлын Удмуртиысь. Тегъёс: Авто Удмуртия Россия Платон сюресъёс Чупчи  